**Kivonat**

**Telki Község Önkormányzat Képviselő-testületének**

**2019. augusztus 26-án megtartott ülésének**

**jegyzőkönyvéből**

**Telki Község**

**Képviselő-testülete**

**123 /2019. (VIII.26.) számú önkormányzati határozata**

**Kodolányi János Közösségi Ház és Könyvtár térítésmentes és kedvezményes helyiséghasználat**

Telki Község Önkormányzat Képviselő-testülete a Kodolányi János Közösségi ház és könyvtár helyiségeinek hasznosítására vonatkozó térítésmentes és kedvezményes helyiséghasználatról az alábbiak szerint rendelkezik:

Telki Község Önkormányzata térítésmentes, ill. kedvezményes helyiséghasználatot biztosít a bíróságon bejegyzett, telki székhellyel rendelkező, az önkormányzat költségvetési rendeletében támogatott egyesületek, civil szervezetek, valamint további intézmények rendezvényeihez és összejöveteleihez az alábbiak szerint:

**Egyesületek, Civil szervezetek**

* Az önkormányzat az egyesületek, civil szervezetek próbáinak és összejöveteleinek megtartásához, valamint egyéb, más nem bevételes rendezvényeik megtartása céljából térítésmentesen teremhasználatot biztosít. A térítésmentes teremhasználatra jogosultak körét az 1. sz. Melléklet tartalmazza.
* Az önkormányzat az 1. sz. Mellékletben nem szereplő, további egyesületek, szervezetek rendezvényeinek megtartására a szabad kapacitás erejéig térítésmentes teremhasználatot biztosíthat, melyről a közösségi ház vezetője a fenntartóval egyeztetve közösen döntenek.
* Az önkormányzat az egyesületek részére állandó használatra irodát nem biztosít.
* Az önkormányzat az egyesületek/civil szervezetek részére zárható szekrény biztosításával korlátozott raktározási lehetőséget biztosít.
* Az egyesületek, civil szervezetek által használt helyiségek használat utáni rendbetételéről az igénybevevő maga gondoskodik, a rendbetételhez szükséges eszközöket az intézmény biztosítja (partvis, lapát, hulladékzsák).
* Térítésmentes teremhasználat során az önkormányzat a közösségi házon keresztül alaptechnikát biztosít (zene bejátszása, 1 mikrofon). További hang- és fénytechnika igénybevétele technikus bevonásával és az intézmény mindenkori „Terembérleti és egyéb bérleti díjak” dokumentumban szereplő díjtételek alapján lehetséges.
* A nagyobb rendezvények, ünnepségek során keletkezett hulladékot az igénybevevő köteles szelektíven összegyűjteni.
* Amennyiben az 1. sz. Mellékletben felsorolt egyesület, civil szervezet mások számára belépődíjjal látogatható programokat szervez, úgy az egyesület / civil szervezet kedvezményes terembérleti díj megfizetése mellett használhatja a helyiségeket.
* Jótékony célú rendezvény szervezése esetében a térítésmentes teremhasználati igény egyedi elbírálás alapján történik.

**Intézmények**

* Telki község kulturális és közösségi életéhez szervesen kapcsolódó intézmények nem bevételes rendezvényeik megtartásához használhatják térítésmentesen a közösségi ház helyiségeit. Az ebbe a körbe tartozó intézmények a közösségi ház által szervezett kulturális programokon térítésmentes közreműködést vállalnak (zenei produkciók).
* A térítésmentes teremhasználati igényekről, azok gyakoriságáról, valamint a kulturális eseményeken történő alkalmankénti intézményi közreműködésről az intézmény vezetője és a közösségi ház vezetője egyeztetnek.
* A térítésmentes teremhasználatra jogosult intézmények körét a 2. sz. Melléklet tartalmazza.
* Az önkormányzat az intézmények részére raktározási lehetőséget nem biztosít.
* Az intézmények által használt helyiségek használat utáni rendbetételéről az intézmény maga gondoskodik, a rendbetételhez szükséges eszközöket az intézmény biztosítja (partvis, lapát).
* Térítésmentes teremhasználat során az önkormányzat a közösségi házon keresztül alaptechnikát biztosít (zene bejátszása, 1 mikrofon). További hang- és fénytechnika igénybevétele technikus bevonásával és az intézmény mindenkori „Terembérleti és egyéb bérleti díjak” dokumentumban szereplő díjtételek alapján lehetséges.
* A nagyobb rendezvények, ünnepségek során keletkezett hulladékot az igénybevevő köteles szelektíven összegyűjteni.
* Amennyiben az 2. sz. Mellékletben felsorolt intézmény mások számára belépődíjjal látogatható eseményt szervez, úgy az intézmény kedvezményes terembérleti díj megfizetése mellett használhatja a helyiségeket.
* Jótékony célú rendezvény szervezése esetében a térítésmentes teremhasználati igény egyedi elbírálás alapján történik.

**Terembérleti szerződés**

* Jelen határozatban részletezettek szerinti teremhasználatok igénybevételére minden eseten terembérleti szerződés megkötése mellett kerülhet sor.
* A terembérleti szerződés megkötése térítésmentes teremhasználat esetén is kötelező.
* A szabad kapacitás terhére történő térítésmentes, ill. kedvezményes teremhasználat biztosítása során a közösségi ház vezetője köteles az intézmény gazdasági érdekeit szem előtt tartani, szükség esetén köteles a fenntartó véleményét kikérni.

1. **sz. melléklet Egyesületek, Civil szervezetek**

|  |  |  |  |
| --- | --- | --- | --- |
|  | |  |  |
| KOKUKK Egyesület (+ piac)  Budajenő-Telki Székely Társulat  Telki Női kar  Nyugdíjasklub  Telki Polgárőrség  Telki Kultúra Alapítvány (testvértelepülési feladatok)  Telki SE  Telki SC  Szülők Akadémiája (jogi személy nélkül) | | | |  |

Katolikus Egyházközség

Református Egyházközség

1. **sz. Melléklet: Intézmények**

Kiss Zenede

Iskola Óvoda Telkiben Alapítvány

Határidő: 2019. szeptember 1.

Felelős: Polgármester, intézményvezető

Deltai Károly sk. dr. Lack Mónika sk.

polgármester jegyző

A kiadmány hiteléül:

dr. Lack Mónika

jegyző